CELEX: 62017TB0768
Language: el
Date: 2019-02-14 00:00:00
Title: Υπόθεση T-768/17: Διάταξη του Γενικού Δικαστηρίου της 14ης Φεβρουαρίου 2019 — Comprojecto-Projectos e Construções κ.λπ. κατά ΕΚΤ (Προσφυγή κατά παραλείψεως, προσφυγή ακυρώσεως και αγωγή αποζημιώσεως — Οικονομική και νομισματική πολιτική — Εποπτεία επί των πιστωτικών ιδρυμάτων — Παράνομες πράξεις τις οποίες φέρονται να τέλεσαν ορισμένοι πορτογαλικοί πιστωτικοί οργανισμοί — Σιωπηρή απόρριψη της προσκλήσεως προς την ΕΚΤ να ενεργήσει — Εν μέρει προδήλως απαράδεκτο — Εν μέρει πρόδηλη αναρμοδιότητα — Ένδικο βοήθημα προδήλως νόμω αβάσιμο)

8.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/46
            
         
      Διάταξη του Γενικού Δικαστηρίου της 14ης Φεβρουαρίου 2019 — Comprojecto-Projectos e Construções κ.λπ. κατά ΕΚΤ
      (Υπόθεση T-768/17) (1)
      
      (Προσφυγή κατά παραλείψεως, προσφυγή ακυρώσεως και αγωγή αποζημιώσεως - Οικονομική και νομισματική πολιτική - Εποπτεία επί των πιστωτικών ιδρυμάτων - Παράνομες πράξεις τις οποίες φέρονται να τέλεσαν ορισμένοι πορτογαλικοί πιστωτικοί οργανισμοί - Σιωπηρή απόρριψη της προσκλήσεως προς την ΕΚΤ να ενεργήσει - Εν μέρει προδήλως απαράδεκτο - Εν μέρει πρόδηλη αναρμοδιότητα - Ένδικο βοήθημα προδήλως νόμω αβάσιμο)
      (2019/C 131/53)
      Γλώσσα διαδικασίας: η πορτογαλική
      
         Διάδικοι
      
      
         Προσφεύγοντες-ενάγοντες: Comprojecto-Projectos e Construções, Lda (Λισσαβώνα, Πορτογαλία), Paulo Eduardo Matos Gomes de Azevedo (Λισσαβώνα), Julião Maria Gomes de Azevedo (Λισσαβώνα), Isabel Maria Matos Gomes de Azevedo (Λισσαβώνα) (εκπρόσωπος: M. Ribeiro, δικηγόρος)
      
         Καθής-εναγομένη: Ευρωπαϊκή Κεντρική Τράπεζα (εκπρόσωποι: C. Hernández Saseta και P. Ferreira Jorge)
      
         Αντικείμενο
      
      Πρώτον, αίτημα βάσει του άρθρου 265 ΣΛΕΕ να διαπιστωθεί ότι η ΕΚΤ παρανόμως απέσχε από οποιαδήποτε ενέργεια έναντι πορτογαλικού πιστωτικού οργανισμού στο πλαίσιο της προλήψεως της χρησιμοποιήσεως του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, δεύτερον, αίτημα βάσει του άρθρου 263 ΣΛΕΕ να ακυρωθεί η απόφαση της ΕΚΤ να μην προβεί σε οποιαδήποτε ενέργεια και, τρίτον, αίτημα βάσει του άρθρου 268 ΣΛΕΕ για την αποκατάσταση της ζημίας που φέρονται να υπέστησαν οι προσφεύγοντες-ενάγοντες λόγω της αδράνειας αυτής.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Απορρίπτει την προσφυγή-αγωγή.
                  
               
            
                  2)
               
               
                  
                     Καταδικάζει την Comprojecto-Projectos e Construções, Lda, τον Paulo Eduardo Matos Gomes de Azevedo, τον Julião Maria Gomes de Azevedo και την Isabel Maria Matos Gomes de Azevedo στα δικαστικά έξοδα.
                  
               
            
         (1)  EE C 52 της 12.2.2018.